
22.11.2012
פארק יער שהם- תכנית רעיונית פיסית

סכום מפגש 1 של צוות פיסי 18.11.12
מטרת הדיון  היא לבנות תכנית רעיונית וקווים מנחים לתכנון ההיבטים הפיזיים של השטח.

הדיון נערך בהנחיית הריברטו וינטר והשתתפו בו תושבי שהם, נציגי המועצה המקומית ונציגי קק"ל.

מהלך המפגש וסכום:

1. נסקרו תוצרי המפגש הראשון במליאה, בשלשה נושאים, כהמשך לתרגיל שבדק את מיקום הדעות והעמדות על פני רצף (מ1 – 5):

· פיתוח מול שימור – ממוצע התוצר היה 3.84, מכוון מאד לשימור.

· מיועד לקהילת שהם מול חשיפה ארצית – ממוצע 1.92 , מכוון מאד לקהילת שהם
· תנועת רכבים מול "שקט ושלווה" - ממוצע 4 , מכוון מאוד לשקט ושלווה.
לסיכום: הכיוון של כלל הקבוצה (במליאה) מצביע באופן חד משמעי לטובת: שימור ערכי השטח, מרחב טיילות שקט ושליו מכוון לשרת בראש וראשונה את תושבי שהם והסביבה הקרובה. 

2. -  S.W.O.T של פארק יער שהם
     הפארק מופה בעזרת swot – ניתוח העוצמות, החולשות, ההזדמנויות והאיומים. 

	עוצמות

* שפע של ערכי טבע ונוף ואתרי מורשת האדם

* פיסת טבע צמודה לישוב ולקהילה

* קהילה עם מודעות גבוהה, ודרוג סוציו 
  אקונומי גבוה. 
* פוטנציאל לפעילות חינוכית ותרבותית.
* התנהלות ארגונית מוצלחת, שת"פ בין  המועצה, 
  קק"ל והקהילה.     
	 חולשות

* שטח קטן יחסית, כושר נשיאה אקולוגי מוגבל
* נתון ללחצי פיתוח: כבישים, אזורי תעשיה

* קשיים בנגישות מיידית, רגלית מהיישוב 
* פורסם ונחשף לציבור הרחב – הצפת מבקרים  
   ואופי של אתר פיקניק.
* חשוף לתנועה מוטורית בחלק נרחב משטחו.
* בצמוד לו מטווח ושטחי מרעה.

	הזדמנויות

* תוכנית ציר הגבעות

* יחסי גומלין ואימוץ ע"י פארק התעשייה
	איומים

* פגיעה בערכי הטבע והיער

* נגיסה בשטח הפארק


3. חזון לפארק יער שהם
    טיוטת החזון שנדונה ועודכנה במהלך הדיון:

· פארק יער שהם ישמש כיער קהילתי פתוח ונגיש לכל בדגש על תושבי שהם והסביבה.
· ישמרו בו  מגוון המינים ומשאבי הטבע. יקודם השיקום של בתי גידול במטרה להגדיל את מגוון המינים. 
· יהווה מקום מפגש קהילתי המאפשר שפע פעילויות וחוויות, תוך שמירה על כבוד בין המשתמשים השונים.
· מרחב שליו, שיאפשר קידום אורח חיים בריא, ואיכות חיים.
· יהווה אבן שואבת לפעילות חינוכית וחוויתית ללימודי הסביבה.
· ינוהל כיער קהילתי תוך שותפות הדדית בין הרשות המקומית, קרן קימת לישראל ותושבי הקהילה.
סוכם: החזון יובא לדיון גם בצוות הקהילתי וינוסח סופית ע"י נציגים שיבחרו משני הצוותים.

4. תוצרי המפגש – קוים מנחים לתכנון:
    א. שיפור הנגישות מהישוב לפארק באמצעות מעבר עילי מעל כביש 444, יאפשר את הפיכת 
   הפארק למרחב שעיקרו שימוש ברגל ובאופניים.
    ב.  חשיבה חדשה להסדרת החנייה והתנועה של רכב מוטורי בשטח, הקטנתה והגבלתה 
   לפריפריה ולשטחים פחות ערכיים, יצירת כיווני תנועה שימנעו עומס, הפרדה בין 
   משתמשים שונים. התייחסות לימי שיא (סופ"ש, חגים ואירועים) בשונה מימות השבוע.

    ג.  הגדלה והגדרה של "שטח ליבה" המיועד לפעילות של טיילות שקטה (לא מוטורית או חניוני  
   פיקניק), כולל שטחים איכותיים מבחינת ערכי טבע ונוף שישארו "פראיים" לתנועה ברגל 
   ופעילות למידה חינוכית.
    ד.  פיתוח תחום האופניים כחוויה משפחתית קהילתית ולא רק מסלולים למיטיבי רכיבה
    ה.  הוספת תשתיות לפעילות חינוכית(דוגמת הכתה הפתוחה).   
    ו.   תכנית להגדלת מגוון המינים ושיקום בתי גידול פוטנציאלים (שלוליות, נטיעות לפרפרים).        
    ז.  הגדרה והגברת  כלי האכיפה הנדרשים ליישום התכנית.

·   (הערה: הוצגה דוגמה מיער ראש העין שהתנועה לחלקים הערכיים שבו נחסמה פיסית, כנ"ל הכניסה ברכב בלילה לכל שטח היער נחסמה (שער).  בקק"ל מנסים להפוך אותו כיום למודל יער ללא רכב).
הסכום נכתב ע"י חיננית וויס – מ.מ. שהם  ומשה שלר – קק"ל

